دور حسین کرب و بلادن گئدیرم
چکورم ال شهدادن گئیدیرم
یانمیشام جور و جفادن گئیدرم
سنه من آغلامادیم – یاراوی باغلامادیم
دور اذان وئر یارالی – یول نشان وئر یارالی
اورگیم وحشت و غمدن دولودی
یولوم آزار و اذیت یوبودی
دور دعا ائت سفریم قورخولودی
دوره می دشمن آلوب-ایشیم الله قالوب
دور اذان وئر یارالی – یول نشان وئر یارالی
باجون ئولسون سینه می داغلادیلار
یوم گوزون قولاریمی باغلادیلار
قمچی گورجک بالالار آغلادیلار
علی اکبر باجیسی – داددی قمچی آجیسی
دور اذان وئر یارالی-یول نشان وئر یارالی
دور یولا سال باجووی یاتما حسین
بو قدر زینبی آغلاتما حسین
منی بیگانه لره قاتما حسین
سوزلی یم قصله لی یم – غملی یم غصه لی یم
دور اذان وئر یارالی – یول نشان وئر یارالی
قره گونلی باجووام گوگلومی آل
کسیلن اللریوی بوینوما سال
خداحافظ گئدیرم ابله حلال
بیرده مشگلدی گلم – قورخورام بولدا ئولم
دور اذان وئر یارالی – یول نشان وئر یارالی
بیزی بیر تاپشوراسان ساربانا
بلکه انصاف ائلیه بیر اوتانا
قمچی سیندن بالالار گلدی جانا
رحم ائده قیزلاریوا – بو اوغولسیزلاریوا
دور اذان وئر یارالی – یول نشان وئر یارالی
قوملار اوستونده قالوب گل بدنون
هانی زهرا توخیان پیرهنون
خس و خاشاک اولاجاقدور کفنون
یارالار قان وئروری – دور باجون
دور اذان وئر یارالی – یول نشان وئر یارالی
یول اوزاق راحله یوخ مطلب آغیر
هر طرفدن باشیما قمچی یاغیر
کومکیم یوخدی ابوالفضلی چاغیر
علمین آلسین اله – ناقصاتیم دوزه له
دور اذان وئر یارالی – یول نشان وئر یارالی
ای ((کریمی)) یوزه ائت اشکی سبیل
سال اوزون درگه مولایه دخیل
اولماسان هر ایکی دنیاده ذلیل
سسیوی قات سسینه – زینبین نوحه سینه
دور اذان وئر یارالی – یول نشان وئر یارالی
azb_Arab azb_Arab azb_Arab azb_Arab azb_Arab prs_Arab pes_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab kas_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab prs_Arab azb_Arab azb_Arab azb_Arab